Košigaja
Košigaja (jap. 越谷 = Koshigaya) – miestas Japonijoje, Honšiū salos rytuose, Saitamos prefektūroje, 30 km į šiaurę nuo Tokijo, prie Motoaros upės, priklauso Tokijo aglomeracijai. Stotis prie geležinkelio į Tokiją. Mašinų gamyba, chemijos, odos pramonė. Persikų, ryžių, daržovių, gėlių auginimo regiono prekybinis centras. Garsėja tradicinių japoniškų lėlių darumų gamyba. Veikia universitetas (įkurtas 1976 m.), Hisaidzu šventykla (VII a.).